Dirk Nasdala angažuje so wot lěta 2010 w serbskej přiradźe města Wojerec. „Moja z Małeje Nydeje pochadźaca mandźelska ma serbske korjenje. Jeje mać Helga hišće serbsce rěči“, powěda Němčan. Wojerowskej měšćanskej radźe přisłušeše wón wot lěta 2006 do 2017, wot lońšeho je znowa jeje čłon. W Budyskim wokrjesnym sejmiku nawjeduje Nasdala wot 2016 frakciju Swobodnych wolerjow. Hromadźe z dalšimi je zawjedźenje Witaj-projekta na Němčanskej pěstowarni „Pumpot“ w nošerstwje Serbskeho šulskeho towarstwa podpěrał. Dźowce Leńka (dźensa 19) a Hanamarja (14) stej sej tam serbsku rěč přiswojiłoj. „To bě namaj staršimaj wažne“, měni swójbny nan.
szl_Latn